ප්‍රාථමික පාසල් සංවර්ධනය කිරීමේ වැඩසටහන යටතේ අලව්වේ පහළ බුජ්ජොමුව ප්‍රාථමික විදුහලේ සියලු ගොඩනැඟිලි අලව්ව විවිධසේවා සමුපකාර සමිතිය මගින් පිළිසකර කර ඇත.1956 දී ආරම්භ කරන ලද මේ විදුහල වැසීයෑමට ඔන්න මෙන්න කියා තිබියදී වත්මන් විදුහල්පති ටී.ඒ. ලෙස්ලි ගුණවර්ධන මහතාගේ උත්සාහය මත නැවත විදුහල සංවර්ධිත තත්ත්වයට පත්ව ඇත.එහි පිළිසකර කරන ලද ගොඩනැඟිලි බාරදීමේ උත්සවයක් පසුගියදා එම විදුහලේදී පැවැත්විණි.එම අවස්ථාවට පැමිණි අලව්ව විවිධසේවා සමුපාකාර සමිතියේ සභාපති සුමිත් පතිරණ මහතා කීවේ සමුපකාරය යනු ලාභ ලබන ආයතනයක් පමණක් නොවන බවත් ගමින් ආරම්භ වූ සමුපකාරය ගමට සේවය කිරීමට බැදී සිටින බවත්ය.අලව්ව ප්‍රාදේශීය සභා මන්ත්‍රී සුමිත් ප්‍රියන්ත, විදුහල්පති ටී.ඒ. ලෙස්ලි ගුණවර්ධන ඇම්. ආර්. සාමෙල් ප්‍රනාන්දු යන මහත්වරු ද කතා කළහ..